**projektas**

**reg. Nr. T-244**

**2.30.darbotvarkės klausimas**

**Pasvalio rajono savivaldybės taryba**

# SPRENDIMAS

**DĖL PRITARIMO PROJEKTO „PASVALIO RAJONO PAMAŽUPIŲ I KAIMO VIEŠOSIOS INFRASTRUKTŪROS ĮRENGIMAS“ ĮGYVENDINIMUI**

2019 m. lapkričio d. Nr.T1-

Pasvalys

Vadovaudamasi Lietuvos Respublikos vietos savivaldos įstatymo 16 straipsnio 2 dalies 17 punktu bei 4 dalimi, Lietuvos kaimo plėtros 2014–2020 metų programos priemonės „Pagrindinės paslaugos ir kaimų atnaujinimas kaimo vietovėse“ veiklos sričių „Parama investicijoms į visų rūšių mažos apimties infrastruktūrą“ ir „Parama investicijoms į kaimo kultūros ir gamtos paveldą, kraštovaizdį“ įgyvendinimo taisyklių, patvirtintų Lietuvos Respublikos žemės ūkio ministro 2016 m. liepos 1 d. įsakymu Nr. 3D-403 „Dėl Lietuvos kaimo plėtros 2014–2020 metų programos priemonės „Pagrindinės paslaugos ir kaimų atnaujinimas kaimo vietovėse“ veiklos sričių „Parama investicijoms į visų rūšių mažos apimties infrastruktūrą“ ir „Parama investicijoms į kaimo kultūros ir gamtos paveldą, kraštovaizdį“ įgyvendinimo taisyklių patvirtinimo“ (su visais aktualiais pakeitimais), 12.4 punktu, 17 ir 19 punktais, Pasvalio rajono savivaldybės taryba nusprendžia:

1. Pritarti, kad Pasvalio rajono savivaldybės administracija paramai gauti pagal Lietuvos kaimo plėtros 2014–2020 metų programos priemonės „Pagrindinės paslaugos ir kaimų atnaujinimas kaimo vietovėse“ veiklos sritis „Parama investicijoms į visų rūšių mažos apimties infrastruktūrą“ ir „Parama investicijoms į kaimo kultūros ir gamtos paveldą, kraštovaizdį“ teiktų ir, gavusi paramą, įgyvendintų šį projektą „Pasvalio rajono Pamažupių I kaimo viešosios infrastruktūros įrengimas“;

2. Prisidėti prie šio sprendimo 1 punkte nurodyto projekto finansavimo Pasvalio rajono savivaldybės lėšomis ne mažiau kaip 20 procentų visų tinkamų finansuoti projekto išlaidų bei užtikrinti tinkamų finansuoti išlaidų dalies, kurios nepadengs projektui skiriamo finansavimo lėšos, ir netinkamų, bet būtinų projektams įgyvendinti išlaidų apmokėjimą Pasvalio rajono savivaldybės lėšomis.

3. Įgalioti Pasvalio rajono savivaldybės administracijos direktorių pasirašyti su nurodyto projekto paraiškos pateikimu, vertinimu ir su projekto įgyvendinimu susijusius dokumentus (sutartis ir kt.).

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras

Parengė

Strateginio planavimo ir investicijų skyriaus

skyriaus vedėjas

G. Vitkus

2019-11-14 tel. (8 451) 54 037

Suderinta DVS Nr. RTS-263

Pasvalio rajono savivaldybės tarybai

**AIŠKINAMASIS RAŠTAS**

**DĖL PRITARIMO PROJEKTO „PASVALIO RAJONO PAMAŽUPIŲ I KAIMO VIEŠOSIOS INFRASTRUKTŪROS ĮRENGIMAS “ ĮGYVENDINIMUI**

2019 m. lapkričio 14 d.

Pasvalys

**1. Problemos esmė.**

Pasvalio rajono savivaldybės administracija planuoja įgyvendinti projektą „Pasvalio rajono Pamažupių I kaimo viešosios infrastruktūros įrengimas“ ir pateikti Panevėžio regiono plėtros tarybai projektinį pasiūlymą dėl projektopagal Lietuvos Kaimo plėtros 2014–2020 metų programos priemonę „Pagrindinės paslaugos ir kaimų atnaujinimas kaimo vietovėse“ įgyvendinimo. Vienas iš būtinų dokumentų, teikiant projektinį pasiūlymą, yra Savivaldybės tarybos sprendimas dėl pritarimo projektui.

**2. Kokios siūlomos naujos teisinio reguliavimo nuostatos ir kokių rezultatų laukiama.**

Pagrindinis numatomo įgyvendinti projekto tikslas – užtikrinti subalansuotą teritorinę kaimo ekonomikos ir bendruomenių plėtrą, kurti darbo vietas ir jas išlaikyti, tausoti gamtinę aplinką. Projekto įgyvendinimo metu, parengus techninį projektą, planuojama pasiekti tokius rezultatus:

įrengtas 1 artezinis gręžinys ir apie 1,298 km ilgio vandentiekio trasa Pamažupių I k.

**3. Skaičiavimai, išlaidų sąmatos, finansavimo šaltiniai**.

Preliminarus projekto įgyvendinimo laikotarpis 2020–2021 metai. Projekto finansavimo intensyvumas: iki 80 proc. visų tinkamų finansuoti projekto išlaidų. Numatoma projekto vertė 109526,63Eur. Savivaldybės dalis ne mažiau kaip 20 proc. (21 905,33 Eur), Europos žemės ūkio fondo kaimo plėtrai lėšos 87 621,30 Eur.

**4. Numatomo teisinio reguliavimo poveikio vertinimo rezultatai galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.**

Priėmus sprendimo projektą, neigiamų pasekmių nenumatoma.

**5. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti –** nereikia.

**6. Sprendimo projekto iniciatoriai.** Pasvalio rajono savivaldybės administracijos Strateginio planavimo ir investicijų skyrius.

**7. Sprendimo projekto rengimo metu gauti specialistų vertinimai ir išvados.**

Sprendimo projektui pritarta.

Strateginio planavimo ir investicijų skyriaus

skyriaus vedėjas Gytis Vitkus